ОБЯВА
СЛЕДДИПЛОМНО ОБУЧЕНИЕ СПЕЦИАЛИЗАНТИ
	Във връзка с Наредба № 1 от 22 януари 2015 г. на Министерство на Здравеопазването за придобиване на специалност в системата на здравеопазването и на основание на чл. 17, ал. 1 от същата наредба  НМТБ „Цар Борис III“- София обявява следните места за длъжност "лекар-специализант": 

	Наименование на специалността
	Брой на местата
	Структура

	Клинична лаборатория
	1
	Клинична лаборатория и имунология

	Физикална и рехабилитационна медицина
	1
	Отделение по физиотерапия и рехабилитация


                                              




Необходими документи за кандидатстване:
1. Заявление за участие в конкурса  в свободен текст с обозначаване на длъжността, за която се кандидатства и посочени три имена, телефон за връзка и електронен адрес за кореспонденция;
2. Автобиография в европейски формат;
3. Копие от диплома за завършено висше образование и приложението към нея по специалност „Медицина” или документ, удостоверяващ правото на специализанта да упражнява съответната професия, когато професионалната квалификация е придобита в друга държава ;
4. Удостоверение за членство в БЛС.

Документите се приемат в едномесечен срок, считано от деня следващ датата на публикуване на обявата.
За справки и подаване на документи: София, бул. Княгиня Мария-Луиза № 108, ет. 4, п.к. 1233; тел. +359 2 932 24 85. 

Ред за провеждане на конкурса:
Първи етап:
Проверка на подадените документи съгласно изискванията на обявата на НМТБ „Цар Борис III“- София. Допускането на кандидатите до конкурс се извършва от комисия, назначена от Директора на НМТБ „Цар Борис III“- София по реда на чл. 93 от КТ.
Втори етап:
Определяне на дата за събеседването и уведомяване на кандидатите. 
Проверката на познанията на кандидата под формата на събеседване в областта на конкретната клинична специалност, за която кандидатства, се оценява от членовете на комисията. 
Компоненти за подбор  и правила за балообразуване в конкурси за зачисляване  на специализация в НМТБ „Цар Борис III“- София
· Компонент 1: Средният успех от следването и от държавните изпити  - от 2 до 6 точки;
· Компонент 2 : Оценките по учебните дисциплини, съответстващи, включващи или най-близки до специалността, за която се кандидатства – от 2 до 6 точки;
· Компонент 3: Резултатът от проверка на познанията на кандидата по специалността, за която кандидатства – от 2 до 6 точки; 
· Компонент 4: Другите умения и компетенции, необходими за заемането на длъжността (социални, организационни, компютърни, езикови и др.) – от 2 до 6 точки.
Комисията оценява кандидатите съобразно компонентите и правилата за балообразуване.
Оценяването се извършва по шестобалната система. Оценяването по компоненти 1 и 2 се извършва от членовете на комисията на база представените от кандидатите документи. Оценяването по компоненти 3 и 4 се извършва, като всеки един от тези членове оценява кандидатите по шестобалната система от 2 до 6 точки, като крайният резултат се определя като средно аритметична величина. Балът се сформира като сбор от получените оценки по всеки един от критериите, разделен на 4. Максималният бал, който може да получи всеки един кандидат е 6. До класиране се допускат кандидати получили средно аритметична оценка не по-малко от 4,50.

С класираните кандидати за заемане на длъжността се сключва трудов договор съгласно чл.68, ал.1, т. 2 от КТ и по реда на чл.11, ал.1, т.1 от Наредба №1/22.01.2015г. за придобиване на специалност в системата на здравеопазването.

